कार्यक्रम को सम्बोधित करते हुए नगर विकास, अल्पसंख्यक कल्याण एवं हज मंत्री मोहम्मद आजम खां ने कहा कि कुछ लोग सरकार एवं संविधान से अपने आपको ऊपर समझते हैं और ऐसे लोग समाज में वर्षों से कायम भाईचारा एवं सौहार्दपूर्ण वातावरण को समाप्त कर अपना हित साधने का प्रयास कर रहे हैं। उन्होंने कहा कि गाजियाबाद में हज हाउस के निर्माण कार्य को शीघ्र पूरा करने का प्रयास किया जा रहा है, ताकि अगली बार वहां से भी हज यात्री रवाना हो सकें। इस अवसर पर मौलाना सैय्यद मोहम्मद राबे हसनी नदवी ने भी हज यात्रियों को सम्बोधित किया। कार्यक्रम में कारागार मंत्री राजेन्द्र चौधरी, सचिव अल्पसंख्यक कल्याण देवेश चतुर्वेदी एवं अन्य अधिकारी उपस्थित रहे।